
RAPORT DE SPECIALITATE

privind transmiterea, fără plată, a dreptului de proprietate asupra imobilului (teren + Biserică) din Timișoara, Piața Bălcescu nr. 3A, către Parohia Romano- Catolică Timișoara III Elisabetin
Prin cererea nr. CT2022-002742 din 28.04.2022, Parohia Romano- Catolică Timișoara III Elisabetin, prin Paroh P. Istavan Barazsuly SDS, solicită transmiterea fără plată în proprietate sa a unității de cult -Biserica romano- catolică “Preasfântă Inimă a lui Isus” din cartierul Bălcescu.

Imobilul - Biserică este atribuit în folosință gratuită pe o periodă de 25 de ani, către Parohia Romano-Catolică Timișoara III Elisabetin și este situată în TIMIŞOARA, Piaţa Bălcescu, nr.3A, înscris în CF nr. 447801 Timişoara, CF vechi: 437305 Timişoara, Nr. Topografic 9927/1, se află în proprietatea Primăriei Municipiului Timişoara, atribuit prin HCLMT nr.662/12.12.2018 și s-a încheiat contract de comodat nr. 2/04.07.2019 cu Parohia Romano- Catolică Timișoara III Elisabetin.
Dreptul de folosință gratuit pentru o perioadă de 25 de ani, conform HCL 6623/2018 este înscris în cartea funciară a imobilului la partea III. Sarcini- în favoarea Parohiei Romano- Catolice Timișoara III, cu CIF 5016504, atât asupra treneului (A1) căt și asupra constructției Biserică (A1.1)
Imobilul din Timișoara, Piaţa Bălcescu, nr.3A, înscris în CF nr. 447801 Timişoara, CF vechi: 437305 Timişoara, Nr. Topografic 9927/1, teren împrejmuit în suparafață de 1530 mp și corp de clădire CF nr. 447801-C1 Timișoara - Biserică – suprafață construită la sol 957 mp, nr. niveluri 1, proprietatea Primăriei Municipiului Timişoara, sunt înscrise în evidența mijloacelor fixe a Muncipiului Timișoara, teren la nr. 100115.02 cu valoare de inventar 2.226.150 lei, Biserică la nr. 100115.01 cu valoare de inventar 17.668.442 lei

Bunul imobil face parte din domeniul public al Municipiului Timișoara conform fișei mijlocului fix. 

Conform prevederilor Ordonanței de Urgență nr. 57/2019 privind Codul Administrativ, art. 361, alin. (2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel”.

Astfel, se aprobă trecerea în domeniul privat al Municipiului Timișoara, al bunului imobil, deoarece domeniul public nu a fost atestat prin Hotărâre de Guvern (HG nr. 977/2002, HG nr. 1016/2006, HG nr. 849/2009, HG nr. 1047/2011) și pentru aplicarea prevederilor art.3 , alin (2) din Legea 239/2007.


Având în vedere Legea nr. 489/2006 privind libertatea religioasă şi regimul general al cultelor, art. 8 (1) “Cultele recunoscute sunt persoane juridice de utilitate publică. Ele se organizează şi funcţionează în baza prevederilor constituţionale şi ale prezentei legi, în mod autonom, potrivit propriilor statute sau coduri canonice.”

Raportat la Hotărârea nr. 1.218 din 1 octombrie 2008 privind recunoaşterea Codului de Drept Canonic al Bisericii Româno-Catolice şi a Codului Canoanelor Bisericilor Orientale, Articolul UNIC “Se recunoaşte Codul de drept canonic al Bisericii Româno-Catolice şi Codul Canoanelor Bisericilor Orientale, pe baza cărora se organizează şi funcţionează Biserica Româno-Catolică din România, respectiv Biserica Română Unită cu Roma, Greco-Catolică, prevăzute în anexele nr. 1 şi 2*), care fac parte integrantă din prezenta hotărâre.”

Potrivit Legii nr. 194 din 28 august 2020 pentru modificarea art. 1 alin. (1) din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, art. UNIC la articolul 1 din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, publicată în Monitorul Oficial al României, Partea I, nr. 517 din 1 august 2007, alineatul (1) se modifică şi va avea următorul cuprins:
 Art.(1) Imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.

Raportat la oportunitatea aplicarăii prevederilor Legii 194/2020, precizăm faptul că noul proprietar va avea tot interesul de – a regelementa situația juridică, de-a întocmi documente necesare conservării și intreținere a bisericii, de- a întocmi proiecte în vederea solicitării sprijinelor financiare de la autoritățile competente și să promoveze patrimoniul bisericesc în valorificarea și completarea contextului Capitală Culturală Europeană 2023 și nu numai.

Având în vedere adresa nr. CT2021- 006196 din 19.11.2021 a Direcției Județene pentru Cultură care specifică că imobilul Biserică din Timișoara, Piaţa Bălcescu, nr.3A, înscris în CF nr. 447801-C1 Timişoara, CF vechi: 437305 Timişoara, Nr. Topografic 9927/1, face parte din Zona de Protecție a Monumentelor Istorice a județului Timiș 2004- republicată în 2015, la poziția 72 cod LMI TM-II-a-B-06106

Situaţia imobilului a fost verificată prin adresele :

- CT2022- 002742/03.05.2022 Compartimentul Administrare Fond Funciar;

- CT2022- 002742/03.05.2022 - Serviciul Juric; 

- CT2022- 002742/03.05.2022 - Biroul Clădiri Terenuri;
	


Având în vedere referatul privind aprobarea proiectului de hotărâre nr. SC2022- SC2022-10664/04.05.2022 a Primarului Municipiului Timişoara şi Proiectul de hotărâre cu privire la privind transmiterea, fără plată, a dreptului de proprietate asupra imobilului (teren + Biserică) din Timișoara, Piața Bălcescu nr. 3A, către Parohia Romano- Catolică Timișoara III Elisabetin
Având în vedere cele mai sus menţionate, propunem: 

● aprobarea trecerii din domeniul public al Municipiului Timișoara, în domeniul privat al Municipiului Timișoara a imobilului

- situat în TIMIŞOARA, Piaţa Bălcescu, nr.3A, înscris în CF nr. 447801 Timişoara, CF nr. 447801-C1 Timișoara – Biserică, CF vechi: 437305 Timişoara, Nr. Topografic 9927/1
● transmiterea, fără plată, a dreptului de proprietate asupra imobilului-

- situat în TIMIŞOARA, Piaţa Bălcescu, nr.3A, înscris în CF nr. 447801 Timişoara, CF vechi: 437305 Timişoara, Nr. Topografic 9927/1, teren împrejmuit în suparafață de 1530 mp și corp de clădire CF nr. 447801-C1 Timișoara - Biserică – suprafață construită la sol 957 mp, nr. niveluri 1

Având în vedere prevederile legale expuse în prezentul raport, apreciem că proiectul de hotărâre privind transmiterea, fără plată, a dreptului de proprietate asupra imobilului (teren + Biserică) din Timișoara, Piața Bălcescu nr. 3A, către Parohia Romano- Catolică Timișoara III Elisabetin, îndeplinește condițiile pentru a fi supus dezbaterii și aprobării plenului Consiliului Local al Municipiului Timișoara.

